CELEX: 62017CN0720
Language: lt
Date: 2017-12-28 00:00:00
Title: Byla C-720/17: 2017 m. gruodžio 28 d. Verwaltungsgerichtshof (Austrija) pateiktas prašymas priimti prejudicinį sprendimą byloje Mohammed Bilali

19.3.2018   
            
            
               LT
            
            
               Europos Sąjungos oficialusis leidinys
            
            
               C 104/16
            
         2017 m. gruodžio 28 d.Verwaltungsgerichtshof (Austrija) pateiktas prašymas priimti prejudicinį sprendimą byloje Mohammed Bilali
   
   (Byla C-720/17)
   (2018/C 104/20)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichtshof
   
   
      Šalys pagrindinėje byloje
   
   
      Kasatorius: Mohammed Bilali
   
      Atsakovė: Bundesamt für Fremdenwesen und Asyl
   
   
      Prejudicinis klausimas
   
   Ar Sąjungos teisės nuostatoms, pirmiausia 2011 m. gruodžio 13 d. Europos Parlamento ir Tarybos direktyvos 2011/95/ES (1) 19 straipsnio 3 daliai, prieštarauja tokia valstybės narės galimybę panaikinti papildomos apsaugos turėtojo statusą reglamentuojanti nacionalinės teisės nuostata, pagal kurią papildomos apsaugos turėtojo statusas gali būti panaikintas, jeigu pačios statuso suteikimą nulėmusios faktinės aplinkybės nepasikeitė, tačiau pasikeitė atitinkamos institucijos žinios apie jas, o suteikiant papildomos apsaugos turėtojo statusą nebuvo lemiami nei trečiosios šalies piliečio ar asmens be pilietybės neteisingai pateikti, nei jo nutylėti faktai?
   
      (1)  2011 m. gruodžio 13 d. Europos Parlamento ir Tarybos direktyva 2011/95/ES dėl trečiųjų šalių piliečių ar asmenų be pilietybės priskyrimo prie tarptautinės apsaugos gavėjų, vienodo statuso pabėgėliams arba papildomą apsaugą galintiems gauti asmenims ir suteikiamos apsaugos pobūdžio reikalavimų (OL L 337, 2011, p. 9).